text: Fredericia henter svensk spiller
  09 januar 2014 kl. 13.58
  Svenske Mikael Rynell der tidligere har spillet i både Vejle og Esbjerg, er ny mand i FC Fredericia.
  31-årige Mikael Rynell kommer fra den svenske klub Hammarby, hvor han har spillet siden 2012, hvor han kom fra Vejle.
  Inden han med succes spillede i Vejle, spillede han med knap så stor succes i Esbjerg. Men i Fredericia genforenes han med sin tidligere træner fra Vejle, Nicolai Wael.
  -Eftersom jeg kender Nicolai Wael og hans spilsystem, som jeg synes, passer godt til mig, så virker det som et godt match, fortæller Mikael Rynell til FC Fredericias hjemmeside.
  - Jeg er så glad for, at vi i FC Fredericia kan tiltrække en kapacitet som Mikael Rynell, der tidligere også har bevist, at han er en markant profil i den danske første division, siger cheftræner Nicolai Wael.
  Mikael Rynell har fået kontrakt med Fredericia til sommeren 2016.
  